OpenLLM-France/wikimedia huggingface dataset:
# James Taylor's Greatest Hits

James Taylor's Greatest Hits és el primer àlbum recopilatori del cantautor americà James Taylor. Publicat al novembre de 1976. A data d'avui, és l'àlbum més venut de la seva carrera.
L'àlbum va tenir lloc en el context del final de Taylor del seu contracte de gravació amb Warner Records. Compta amb noves versions de les cançons "Carolina in My Mind" i "Something in the Way She Moves", ambdues ja havien estat incloses prèviament al seu àlbum de debut el 1968. També inclou una versió en directe de "Steamroller" que no s'havia publicat anteriorment.
L'àlbum va arribar al número 15 dels Billboard 200 dels Estats Units. Ha estat certificat 11 vegades disc de platí per la RIAA, el que acredita 11 milions de còpies venudes. Figura en el lloc 93 dels disc més venuts de la història, també segons la classificació dela RIAA.

## Crítiques musicals

El portal Allmusic va donar a l'àlbum una crítica positiva; el disc constitueix una "col·lecció raonable per a un artista que no va ser particularment ben definit pels seus senzills. Tot i advertint que el llançament no mostrava prou "evolució " en la composició de cançons de Taylor, va declarar que segueix sent "un bon mostrador" de l'obra primerenca de l'artista.

## Llista de cançons

Totes les cançons escrites per James Taylos excepte a on s'indica.
Cara A:
* "Something in the Way She Moves" (1976 Version) – 3:14
* "Carolina in My Mind" (1976 Version) – 4:00
* "Fire and Rain" – 3:26
* "Sweet Baby James" – 2:55
* "Country Road" – 3:26
* "You've Got a Friend" Escrita per Carole King – 4:33
Cara B:
* "Don't Let Me Be Lonely Tonight" – 2:39
* "Walking Man" – 3:36
* "How Sweet It Is (To Be Loved by You)" Escrita per Holland-Dozier – 3:39
* "Mexico" – 3:01
* "Shower the People" – 4:01
* "Steamroller" (Live) – 5:19

## Referències

* 1 2 Ruhlmann, William. «James Taylor Greatest Hits» (en anglès). Allmusic. [Consulta: 13 juny 2020].
* ↑ «Chart History James Taylor» (en anglès). Billboard. [Consulta: 13 juny 2020].
* ↑ «Gold & Platinum» (en anglès). RIAA. [Consulta: 13 juny 2020].
* ↑ «Top 100 Albums» (en anglès). RIAA. Arxivat de l'original el 2012-09-10. [Consulta: 13 juny 2020].
* ↑ «James Taylor (2) – James Taylor's Greatest Hits» (en anglès). Discogs. [Consulta: 13 juny 2020].
# Joaquim Abargues i Feliu

Joaquim Abargues i Feliu (Benissa, 5 de juny de 1787 - 1847) fou un hisendat, advocat i polític valencià.

## Biografia

El seu nom veritable era Joaquim Torres i Eiximeno. De família acomodada, tenia propietats agràries a Benissa, Llíber, Senija i Calp que li proporcionaven una important renda anyal, alhora que exercia com a advocat.
Fou elegit diputat a les Corts de Cadis de 1813-1814. El 1813 va publicar un pamflet A la nación española al qual, segons un ordre real de Ferran VII del 1815 «es parla sense cap consideració de la persona sagrada del Rei i de la família regnant, i se les pinta amb colors negres i odioses, a més ultratja greument els Ministres que mereixen la confiança reial». El pamflet va ser prohibit i es va donar l'ordre de col·lectar manualment tot els exemplars que encara circulaven i destruir-les.
El 1822 fou membre de la Diputació Provincial d'Alacant però a causa de les seves idees liberals hagué d'exiliar-se a Londres i a París quan l'arribada dels Cent Mil Fills de Sant Lluís (1823). El 1833 va tornar i fou elegit diputat a les eleccions convocades després de l'aprovació de l'Estatut Reial de 1834. El 1835 fou també vocal de la Junta Auxiliar de Milícia Urbana d'Alacant que s'enfrontava a les tropes carlines.
A les Corts espanyoles s'arrenglerà amb les tesis de Juan Álvarez Mendizábal i fou escollit novament diputat a les eleccions de 1836 i 1837, però va dimitir el 1838 per motius familiars. Destacà per proposar a les discussions parlamentàries l'abolició de l'impost sobre el vi valencià. El juliol de 1839 fou escollit senador, càrrec que repetí el febrer de 1841, però va dimitir el 1842 i el 1843 abandonà la política.
El 2012 es va inaugurar una placa commemorativa a la seva casa a Benissa.

## Referències

* ↑ A. Banyuls; J. J. Cardona. La casa dels Abargues a Benissa (pdf). Benissa: Ajuntament de Benissa. Arxivat 2020-10-20 a Wayback Machine.
* ↑ de Balamseda, Fermin Martin. «Real órden [del 2 de Enero de 1815 -...] mandando que el impreso que circulaba en el reino de Valencia con el título A la Nacion española disponga el Consejo se recojan á mano trotos les egemplares que circulen en las demas provincias del reino». A: Decretos del Rey don Fernando VII - Año primero de su restitución (en castellà). volum I. Imprenta Real, 1818.
* ↑ Índex Històric del Congrés dels Diputats
* ↑ Fitxa del Senat
* ↑ Ortolà, Amanda «Benissa celebra el bicentenario de La Pepa y homenajea a Joaquín Abargues» (en castellà). Las Provincias [Consulta: 14 setembre 2017].

## Enllaços externs

* «Abargues, Joaquin» (en castellà). Congrés dels Diputats.
* Biografies de polítics valencians Arxivat 2013-06-18 a Wayback Machine.
# Johnny Herrera

Johnny Cristián Herrera Muñoz (nascut el 9 de maig de 1981) és un futbolista xilè que actualment juga com a porter per la Universitat de Xile.
# Jay Silverheels

Jay Silverheels és el nom artístic de Harold J. Smith (Six Nations, Ontario, 1919- Woodlands, Califòrnia, 1980) fou un actor mohawk, fou destacat jugador de lacrosse i boxejador fins que el 1938 debutà al cinema com a figurant, fent de germà d'Osceola a Key Largo (1948), però el que li va donar fama fou el paper de Tonto a la sèrie de televisió The Lone Ranger (1949-1956), amb seqüeles cinematogràfiques. També participà a diversos films fent d'indi, com Saskatchewan, Broken arrow (1950) i The man who loved Cat Dancing (1973).

## Enllaços externs

* Fotografies (anglès)
* Biografia i filmografia (anglès)
# Joaquim Pujol i Figa

Joaquim Pujol i Figa (Barcelona, 8 de juliol de 1944 - 26 de febrer de 2004) fou un enginyer i polític català, cosí germà de Jordi Pujol i Soley i diputat al Parlament de Catalunya en la IV Legislatura.

## Biografia

Fill de Narcís Pujol Brugat, oncle de Jordi Pujol.
Es llicencià en enginyeria industrial i va ser professor de l'Escola Tècnica Superior d'Enginyers Industrials de Barcelona entre 1970 i 1980. Des del 1983 també fou professor de l'IESE.
Vinculat des dels seus inicis a CDC, el juliol de 1980 fou nomenat cap del servei d'Anàlisis Sectorials del departament d'Indústria de la Generalitat de Catalunya. També fou director del Centre d'Informació i Desenvolupament Empresarial (CIDEM) el 1985-1987, organisme encarregat de captar inversions estrangeres a Catalunya.
Més tard fou secretari general del departament d'Indústria, director general d'Assumptes Intedepartamentals (1990) i Secretari General de la Presidència de la Generalitat de Catalunya, en substitució de Lluís Prenafeta (1990-1995). També fou elegit diputat per CiU a les eleccions al Parlament de Catalunya de 1995. El 1999 deixà la política per a treballar en el sector privat com a president de Tradia, filial d'Acesa. Va morir sobtadament al seu despatx mentre treballava.

## Referències

* ↑ Joaquim Pujol i Figa, ex secretario general de la Generalitat de Cataluña, El País, 27 de febrer de 2004
* ↑ Jordi Pujol elige a un primo suyo para sustituir a Lluís Prenafeta, el País, 31 de maig de 1990

## Enllaços externs

* Necrològica a El Mundo
* Notícies sobre Joaquim Pujol a El País
# Jean-Marc Gounon

Jean-Marc Gounon va ser un pilot de curses automobilístiques francès que va arribar a disputar curses de Fórmula 1.
Va néixer l'1 de juny del 1963 a Aubenas, Roine-Alps, França.

## A la F1

Jean-Marc Gounon va debutar a la quinzena cursa de la temporada 1993 (la 44a temporada de la història) del campionat del món de la Fórmula 1, disputant el 24 d'octubre del 1993 el G.P. del Japó al circuit de Suzuka.
Va participar en un total de nou curses puntuables pel campionat de la F1 disputades en dues temporades consecutives (1993 - 1994) aconseguint una novena posició com millor classificació a una cursa i no assolí cap punt vàlid pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1993 | Minardi Team | Minardi | Ford | SUD | BRA | EUR | SMR | ESP | MON | CAN | FRA | GBR | ALE | HUN | BEL | ITA | POR | JPN Ret | AUS Ret | - | 0 |
| 1994 | MTV Simtek Ford | Simtek | Ford | BRA | PAC | SMR | MON | ESP | CAN | FRA 9 | GBR 16 | ALE Ret | HON Ret | BEL Ret | ITA 11 | POR Ret | EUR 15 | JAP | AUS | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 9 (9) | 0 | 0 | 0 | 0 | 0 |
# Johannes Bertelius

Johannes Bertelius, també anomenat Jean Bertels, (Lovaina, 1544 - Echternach, 19 de juny de 1607) fou un sacerdot luxemburguès, monjo benedictí, abat d'Echternach i autor de la Història de Luxemburg.
Després d'obtenir una llicenciatura en filosofia a la Universitat de Lovaina, Bertelius va ser elegit abat de l'Abadia d'Altmünster, a Luxemburg, el 1573 i consagrat el 1576. A les seves ordres es van enterrar en aquesta abadia les relíquies de John Cecs, duc de Luxemburg i rei de Bohèmia. El 1595 el rei Felip II el va nomenar abat del monestir benedictí de Sant Willibrord d'Utrecht a Echternach.
A l'any següent, l'abadia va ser saquejada per pirates holandesos i Bertelius va ser fet presoner i traslladat a Nimega. Va ser posat en llibertat només després d'un pagament d'un rescat. Després del seu retorn, es va dedicar a l'obra literària fins a la seva mort. Va ser enterrat en una capella del monestir d'Echternach.

## Obres

En 1581 Bertelius va publicar un catàleg dels abats de l'abadia Altmünster i el seu Dialogi XXVI regulam S. Benedicti. El 1595 es va imprimir el Catalogus et serie episcoporum Epternacensium. L'any 1606 va veure la publicació d'un tractat sobre els déus pagans adorats pels antics pobles germànics (Deorum sacrifiorumque gentilium descriptio). El treball principal de Bertelius, però, és la Historia Luxemburgensis , impresa a Colònia el 1605. Aquesta va ser la primera història de Luxemburg.
A part de les obres llatines de Bertelius, hi ha una col·lecció de dibuixos fets per ell, que ha estat editat per Paul Spang.

## Referències

* Breu biografia digital de Bertelius Arxivat 2007-06-10 a Wayback Machine.
* Brimmeyr, J.P. (1923) Geschichte der Stadt und der Abtei Echternach, 3 vols., Imprimerie centrale Gustave Soupert (Luxemburg), vol. 2: Zweite Hälfte des zweiten Teiles, begreifend den Zeitraum 1298-1797, pp. 66–80
* Neyen, C.-A. (1860-1876) ‘Bertels, Jean', in: id., Biographie luxembourgeoise. Histoire des hommes distingués originaires de ce pays considéré á l'époque de sa plus grande étendu ou qui se sont rendus remarquables pendant le séjour qu’ils y ont fait, 2 vols., Pierre Bruck (Luxemburg), vol. 1, pp. 62–5
* Spang, P. (1984) Bertels abbas delineavit (1544-1607), RTL/Édition (Luxemburg)
* Sprunck, A. (1955) ‘Bertels, Johann', in: Historischen Kommission bei der Bayerischen Akademie der Wissenschaften (ed.), Neue deutsche Biographie, Duncker & Humblot (Berlin), vol. 2, p. 149
# Jamie Sams

Jamie Sams (1951) és una escriptora nord-americana. Descendent de seneca, cherokees i francesos, és resident a Santa Fe (Nou Mèxic), i neta de l'escriptora seneca Twyla Nitsch. Ha escrit Dancing the dream: the seven sacred paths of human transformation (1998), Midnight song: quest for the vanished ones (1988) i The 13 original clan mothers: your sacred path to discovering the gifts, talents and abilities of the feminine throught the ancient teachings of the sisterhood (1993).

## Enllaços externs

* (anglès) Pàgina oficial
# Múscul iliocostal

El múscul iliocostal (musculus iliocostalis) és la divisió externa del múscul sacrospinal. És el múscul immediatament lateral a dorsal llarg que és el més proper al solc que separa els músculs epiaxials dels hipoaxials. Està situat en un nivell molt profund per sota la porció carnosa del serrat anterior o major.
El múscul iliocostal presenta tres subdivisions: iliocostal cervical, iliocostal dorsal i iliocostal lumbar.

## Múscul iliocostal cervical

El múscul iliocostal cervical (musculus iliocostalis cervicis) sorgeix dels angles de la tercera, quarta, cinquena i sisena costelles, i s'insereix en els tubercles posteriors de les apòfisis transverses de la quarta, cinquena i sisena vèrtebra cervical (C4-C6).
És innervat per les branques dorsals dels nervis cervicals. La seva acció estén la columna cervical.

## Múscul iliocostal dorsal

El múscul iliocostal dorsal (musculus iliocostalis dorsi) sorgeix de tendons plans de les vores superiors dels angles de les sis costelles inferiors, en uan disposició medial als tendons d'inserció del iliocostal lumbar. L'altre extrem s'insereix en les vores superiors dels angles de les sis costelles superiors i en la part posterior de les apòfisis transverses de la setena vèrtebra cervical (C7).
És innervat per les branques dorsals dels nervis dorsals. La seva acció manté erecta la columna dorsal.

## Múscul iliocostal lumbar

El múscul iliocostal lumbar (musculus iliocostalis lumborum) sorgeix del llavi extern de la cresta ilíaca així com del sacre i de la fàscia toracolumbar. Respecte a la inserció, es dona a les vores inferiors dels angles de les costelles toràciques inferiors (pot donar-se en les sis, set, vuit o, fins i tot, en les nou darreres costelles). També s'insereix en les primeres vèrtebres lumbars (les tres superiors), en concret, en les seves apòfisis costals.
És innervat per les branques dorsals dels nervis dorsals i lumbars. La seva acció estén la columna lumbar.

## Referències

* 1 2 3 4 5 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 4 febrer 2014].
    Aquest article incorpora text de l'edició de l'Anatomia de Gray en domini públic.

## Vegeu també

* Múscul sacrospinal
* Múscul dorsal llarg
* Múscul espinós

## Enllaços externs

* LUC ili
* Figura anatòmica: 01:06-06 a Human Anatomy Online, SUNY Downstate Medical Center - "Músculs intrínsecs de l'esquena".
* iliocostalis+%28muscle%29 al Diccionari d'eMedicine
* Dissecció a ithaca.edu Arxivat 2007-03-10 a Wayback Machine.
# La Serreta (Mur)

La Serreta és un serrat del municipi de Castell de Mur, al Pallars Jussà, dins del terme antic de Mur. Pertany a l'entorn de Mur.
Està situada al nord-est de Mur, a llevant del Tossal Gros i al nord-oest del Serrat del Pui. Pel seu costat sud-oest discorre el barranc del Doratori, i del seu extrem de llevant davalla cap a l'est el barranc de Font Truïda.

## Enllaços externs

* Institut Cartogràfic de Catalunya; cal fer dos passos d'aproximació
# La Forestal d'Urgell

La Forestal d'Urgell va ser una fàbrica del municipi de Mollerussa (Pla d'Urgell) inclosa en l'Inventari del Patrimoni Arquitectònic de Catalunya. Actualment està parcialment enderrocada.

## Descripció

Era un conjunt de naus, amb edifici per oficines i casa-habitatge dels propietaris. Originàriament, hi havia una sola nau, construïda l'any 1890. Les ampliacions posteriors van trencar l'estil primer en benefici de la funcionalitat. Malgrat l'antiguitat de la fàbrica, la seva conservació era força acceptable.

## Història

La Forestal d'Urgell fou fundada com a Societat Anònima el 15 de març de 1890.
A partir d'aquesta data, la societat anà ampliant llur capital i es construïren nous edificis. Ha sigut un dels puntals econòmics de Mollerussa fins que l'any 1980 es presentà en suspensió de pagaments. Des de llavors la fàbrica resta tancada.
A partir del mes de febrer de 1980, data en què l'empresa feu suspensió de pagament començà l'enderrocament dels edificis, el qual finalitzà el mes de setembre del mateix any. Ha restat en peu el xalet del propietari (el qual formava part del conjunt), les oficines noves (actualment seu del Centre Mèdic Pla d'Urgell) i cinc naus (una és propietat privada i les restants de propietat municipal, han estat aprofitades per l'Ajuntament per a fer-hi actes esportius, ferials i culturals).
La resta d'edificis es van enderrocar i el sòl s'ha convertit en terreny urbanitzable. En una part hi ha habitatges unifamiliars.

## Referències

* 1 2 3 4 5 6 7 «La Forestal d'Urgell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 setembre 2013].
# Bufo cavifrons

Bufo cavifrons és una espècie d'amfibi que viu a Mèxic.
Està amenaçada d'extinció per la pèrdua del seu hàbitat natural.

## Referències

* Santos-Barrera, G. & Flores-Villela, O. 2004. Bufo cavifrons. Llista Vermella d'Espècies Amenaçades de la UICN 2006. Consulta: 14 abril 2008.
# Åsa Wikforss

Åsa Wikforss (Suècia, 1961) és una professora de filosofia teòrica a la universitat d'Estocolm. El seu camp d'investigació és la intersecció entre la filosofia de la ment, del llenguatge i l'epistemologia, àmbit sobre el qual ha publicat una multitud de treballs. És membre de diverses xarxes internacionals i consells de recerca, i recentment ha estat escollida per formar part de la Reial Acadèmia Sueca de la Ciència. El setembre de 2017 va publicar Alternativa fakta. Om kunskapen och dess fiender (Fets alternatius. Sobre el coneixement i els seus enemics), una obra que ha tingut un fort impacte a Suècia. El 2018 va fer més d'un centenar d'aparicions públiques per parlar de coneixement i resistència al coneixement, tant a Suècia com a la resta del món. En particular, ha treballat sobre la qüestió de la «ment estesa», que posa en valor la importància de les interaccions amb l'entorn i la seva relació en la formació de les nostres creences. Participa activament en el debat públic a Suècia, tant en la premsa escrita com a la televisió i la ràdio.

## Publicacions

* Wikforss, Åsa (2017). Alternativa fakta: om kunskapen och dess fiender. [Lidingö]: Fri tanke. Libris 20715327. ISBN 978-91-87935-89-3

## Referències

* ↑ «Åsa Wikforss». CCCB. [Consulta: 12 abril 2019].
* ↑ «Sveriges första kvinnliga docent i teoretisk filosofi» (en suec), 28-05-2002.
* ↑ «Professor Åsa Wikforss».
# José Héctor Rial Laguía

José Héctor Rial Laguía (Pergamino, Argentina, 14 d'octubre de 1928 - Madrid, 24 de febrer de 1991) va ser un jugador professional de futbol argentí. Habitualment jugava de centrecampista ofensiu. Es va nacionalitzar espanyol el 1955. Va ser internacional amb la selecció espanyola.

## Biografia

Va néixer el 14 d'octubre de 1928 a Pergamino (Buenos Aires), a una familia d'immigrants espanyols. De ben petit va marxar a Buenos Aires, i va començar a jugar a les categories inferiors del San Lorenzo, debutant amb el primer equip el 21 de setembre de 1947.
Després d'haver triomfat a l'Argentina, Héctor Rial va fitxar pel Reial Madrid el 10 de juny de 1954. Només arribar va adaptar-se a l'equip blanc, sobretot va connectar amb Francisco Gento, extrem esquerre del club. Les grans passades de Rial facilitaven el treball de l'extrem, aprofitant la seva velocitat i la seva potència.
El jugador argentí també tenia una altra virtut: tenia una gran visió de joc, i podia conduir amb facilitat el joc de l'equip.
Després de la seva retirada com a jugador, Rial va debutar com a entrenador al Pontevedra. També va entrenar al RCD Mallorca, UD Las Palmas, Selecció espanyola, CD Guadalajara de Mèxic, Selecció argentina (adjunt), Aràbia Saudita, Deportivo de La Coruña, Estudiantes de la Plata, i El Salvador.
Héctor Rial va morir a Madrid el 24 de febrer de 1991, víctima d'un càncer.

## Palmarès

| Títol | Club | País | Any |
| Campionat argentí de futbol | San Lorenzo de Almagro | Argentina | 1946 |
| Campionat uruguaià de futbol | Nacional | Uruguai | 1952 |
| Lliga espanyola | Reial Madrid | Espanya | 1955 |
| Copa Llatina | Reial Madrid | Espanya | 1955 |
| Copa d'Europa | Reial Madrid | Espanya | 1956 |
| Petita Copa del Món | Reial Madrid | Espanya | 1956 |
| Lliga espanyola | Reial Madrid | Espanya | 1957 |
| Copa d'Europa | Reial Madrid | Espanya | 1957 |
| Copa Llatina | Reial Madrid | Espanya | 1957 |
| Lliga espanyola | Reial Madrid | Espanya | 1958 |
| Copa d'Europa | Reial Madrid | Espanya | 1958 |
| Copa d'Europa | Reial Madrid | Espanya | 1959 |
| Copa d'Europa | Reial Madrid | Espanya | 1960 |
| Lliga espanyola | Reial Madrid | Espanya | 1961 |

## Referències

* ↑ «Estadísticas de Rial en San Lorenzo». Página oficial de San Lorenzo. [Consulta: 15 agost 2015].
* ↑ «Héctor Rial, ex jugador y ex entrenador de fútbol». Diario El País (España). [Consulta: 12 agost 2015].
* ↑ «Estadísticas Entrenador en España de Héctor Rial». BDFútbol. [Consulta: 12 agost 2015].
* ↑ Héctor Rial: Cuando el fútbol se convierte en arte

## Enllaços externs

* Web oficial del Reial Madrid (castellà)
# La Serreta (Ribera d'Urgellet)

La Serreta és una serra situada al municipi de Ribera d'Urgellet a la comarca de l'Alt Urgell, amb una elevació màxima de 891 metres.

## Referències

* ↑ «La Serreta (Ribera d'Urgellet)». Gran Enciclopèdia Catalana. Barcelona: Grup Enciclopèdia Catalana.
# La Serreta (Llobera)

La Serreta és una muntanya de 884 metres que es troba al municipi de Llobera, a la comarca catalana del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# La Serreta (Monistrol de Calders)

La Serreta és una petita serra del terme municipal de Monistrol de Calders, de la comarca del Moianès.
Està situada al nord del lloc on neix el Calders, damunt mateix dels Horts dels Pins, a prop i al nord-oest del poble de Monistrol de Calders, a migdia de la Quintana de la Païssa i de la mateixa masia de la Païssa.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.

## Enllaços externs

* La Serreta en el seu entorn a l'Institut Cartogràfic de Catalunya
# Leo Waskiewicz

Leonardo Klassmann Waskiewicz (Sant Ângelo, Brasil, 23 de maig de 1989) en és un jugador de bàsquet brasiler que pertany a la plantilla del CB Valladolid de la Lliga ACB.

## Trajectòria esportiva
### Clubs

* Categories inferiors: Clube Atlético Ceat-Bira (Brasil)
* 2005-07: Clube Atlético Ceat-Bira cadet i juvenil (Brasil)
* 2007: Clube Atlètic Pinheiros júnior (Brasil)
* Desembre 2007: Zarzuela Maristas Boecillo (Lliga EBA)
* 2008-09: Zarzuela Maristas Boecillo (Liga EBA) i CB Valladolid (LEB Or)
* 2009-10: Universidad de Valladolid (Liga EBA) y CB Valladolid (ACB)

### Palmarès

* Campió de l'Adecco Leb Oro i ascens a l'ACB amb el CB Valladolid la temporada 2008-09
* Disputa el circuit Sub20 Acb/Febr. amb el CB Valladolid les temporades 2007-08, 2008-09

## Referències

* ↑ «Fitxa de Leo en el Cb Valladolid». Arxivat de l'original el 2010-03-28. [Consulta: 27 febrer 2010].